# מדינת ישראל

# משרד החינוך

# אגף בכיר, תפעול רכש ולוגיסטיקה

# אגף רכש מכרזים והתקשרויות

יג' בטבת התשפ"ד

25 בדצמבר 2023

**מכרז 13/3.2022 מאגר ספקי תוכניות ומענים עבור מערכת החינוך – פניה להגשת הצעות שיצטרפו למאגר הקיים (דצמבר 2023)**

**הבהרה 1**

הרינו להודיעכם כי למכרז יתווסף סעיף 0.11.10 בנושא פיצוי מוסכם כדלקמן:

* + 1. **פיצוי מוסכם**
       1. מבלי לגרוע מהאמור במכרז, בכל מקרה בו לא יבצע הספק את הפעילות כנדרש ובאיכות הנדרשת או יפר הספק את הוראות מסמכי המכרז, עפ"י המפורט להלן המשרד רשאי לדרוש את הפיצוי המוסכם והספק יהיה מחויב בתשלום פיצוי מוסכם.
       2. האירועים לגביהם תישקל הטלת פיצוי מוסכם:

|  |  |  |
| --- | --- | --- |
| **אירוע** | | **סכום הפיצוי המוסכם, לא כולל מע"מ** |
|  | מתן שירות תוך ניגוד עניינים ובניגוד להצהרה על אי ניגוד עניינים | הפסקה לאלתר של פעילות בניגוד עניינים + אי העברת תשלום בגין הפעילות שבוצעה + במידה והועבר התשלום יבוצע השבת כפל סכום של מלוא התשלום ששולמו בגין אותה הפעילות בתוספת 10,000 ₪. |
|  | תשלום חשבונית בגין פעילות שלא בוצעה | פעם ראשונה - השבת כפל סכום ששולם לספק בגין הפעילות פעם שניה - השבת כפל סכום ששולם לספק בגין הפעילות + הוצאה לאלתר ממערכת הספקים לצמיתות בכפוף לשימוע. |
|  | אלימות / הסתה או פגיעה על ידי הספק או עובדיו במסגרת הפעילות | השעיה לאלתר ממערכת הספקים למשך שנתיים בכפוף לשימוע. |
|  | בחירת הספק נעשתה משיקולים זרים או בשל לחץ מהרשות | השעיה לאלתר ממערכת הספקים למשך שלוש שנים בכפוף לשימוע. |
|  | המרת שירות או תכנית מאושרת בשירות / רכש אחר שאינו מאושר | השעיה לאלתר ממערכת הספקים למשך שנתיים בכפוף לשימוע. |

|  |  |  |
| --- | --- | --- |
|  | גביית תשלום בתעריף גבוה מהמאושר במכרז | פעם ראשונה - השבת כפל סכום ששולם לספק בגין הפעילות. פעם שניה - השבת כפל סכום ששולם לספק בגין הפעילות + השעיה לאלתר ממערכת הספקים למשך שלוש שנים בכפוף לשימוע. |
|  | איחור או אי דיווח נתונים מלאים במערכת הספקים – בהתאם לנדרש במכרז | פעם ראשונה - התראה עם דרישה לתיקון ליקויים. פעם שניה - פיצוי מוסכם ע"ס 5,000 ₪ עם דרישה לתיקון ליקויים. פעם שלישית ואילך - פיצוי מוסכם ע"ס 10,000 ₪ עבור כל דיווח לא תקין. |
|  | פער בין גובה התשלומים שהתקבלו ע"י הספק לבין היקף השירות שהתקבל בהתאם לדיווח (דהיינו – גביה ביתר) | פיצוי מוסכם בגובה הפער. |
|  | אי אספקת ציוד ו / או חומרים הנדרשים לפעילות לפי מפרט הספק במסגרת התכנית | פעם ראשונה - תשלום כפל הסכום שהיה אמור להיות משולם לספק עבור הפעילות המתוכננת למשה"ח.  פעם שניה - תשלום כפל הסכום שהיה אמור להיות משולם לספק עבור הפעילות המתוכננת למשה"ח + השעיה לאלתר ממערכת הספקים למשך שנה בכפוף לשימוע. |
|  | תוכן הפעילות אינו תואם את ההזמנה/התשלום | פעם ראשונה - תשלום כפל הסכום שהיה אמור להיות משולם לספק עבור הפעילות המתוכננת למשה"ח. פעם שניה - תשלום כפל הסכום שהיה אמור להיות משולם לספק עבור הפעילות המתוכננת למשה"ח + השעיה לאלתר ממערכת הספקים למשך שנה בכפוף לשימוע. |
|  | היקף פעילות אינו תואם את ההזמנה/התשלום | פעם ראשונה - תשלום כפל הפער שהתגלה בפעילות למשה"ח.  פעם שניה - תשלום כפל הפער שהתגלה בפעילות למשה"ח + השעיה לאלתר ממערכת הספקים למשך שנה בכפוף לשימוע. |
|  | משך פעילות אינו תואם את ההזמנה/התשלום | פעם ראשונה - כפל הפער שהתגלה בפעילות למשה"ח. פעם שניה - תשלום כפל הפער שהתגלה בפעילות למשה"ח + השעיה לאלתר ממערכת הספקים למשך שנה בכפוף לשימוע. |
|  | הכשרה ומקצועיות של מעבירי הפעילות אינן תואמות את ההזמנה/התשלום | מקרה ראשון - פיצוי מוסכם ע"ס 5,000 ₪ עם דרישה לתיקון ליקויים. מקרה שני - פיצוי מוסכם ע"ס 10,000 ₪ עבור כל דיווח. מקרה שלישי ואילך - פיצוי מוסכם ע"ס 10,000 ₪ עבור כל דיווח + השעיה לאלתר למשך שנה בכפוף לשימוע. |
|  | אי עמידת הספק בדרישות המשרד הנוגעות לביקורת / בקרה של פעילותו במסגרת שירותיו בגפ"ן, לרבות המצאת מסמכים, דיווחים, סירוב לבקרה וכו' | התראה עם זמן להתייחסות, לאחר מכן - השעיה עד לסיום הליך הביקורת. |
|  | אי תקינות מסמכים על בסיסם הועבר התשלום | דחיית החשבונית עם דרישה לתיקון הליקוי מבלי לפגוע בסמכות וועדת המכרזים, לפי סעיף 0.10 במכרז (סעיף גריעת נותני שירותים מהמאגר). |

* + - 1. כספי הפיצוי המוסכם יופקדו לחשבון בנק ייעודי של משרד החינוך.
      2. תשלום הפיצויים או ניכויים מסכומים המגיעים לספק לא ישחררו את הקבלן מהתחייבויותיו על פי מסמכי המכרז.
      3. ככל והכספים של הפיצוי המוסכם לא יועברו על ידי הספק למשרד החינוך בתוך 30 יום ממועד ההודעה לספק, תבוצע השעיה לאלתר של הספק עד להסדרת התשלום.
      4. הספק אינו רשאי לגרוע סכום הפיצוי המוסכם משכר עובדיו.
      5. אין האמור בא לפגוע בכל זכות אחרת שהמשרד זכאי לה לפי מכרז זה ועל פי כל דין.

**בכבוד רב,**

**אורנה מיטמיגר**

**מנהלת אגף רכש מכרזים והתקשרויות**